ԱՄՆ-ում Ադրբեջանի դեսպանություն

ԱՄՆ-ում Ադրբեջանի դեսպանություն (ադրբ.՝ Azərbaycan Respublikasının Amerika Birləşmiş Ştatlarındakı səfirliyi), Ամերիկայի Միացյալ Նահանգներում Ադրբեջանի Հանրապետության դիվանագիտական ներկայացուցչությունը, որը գտնվում է Վաշինգտոնում։ Տեղակայված է Վաշինգտոնի հյուսիսարևմտյան հատվածում՝ 34-րդ փողոց 2741 հասցեում։ Ադրբեջանական դեսպանության հարևանությամբ գործում են նաև այլ դեսպանություններ։ Դեսպանությունը գործում է 1992 թվականի մարտի 6-ից՝ 1991 թվականի դեկտեմբերի վերջին ԽՍՀՄ փլուզումից ու Ադրբեջանի անկախացումից անմիջապես հետո։ Իր հերթին Միացյալ Նահանգները Բաքվում իր դեսպանությունը բացել է 1992 թվականի մարտի 16-ին։ Դեսպանությունը տեղակայված է 1949 թվականին կառուցված շինությունում, որի ներկայիս շուկայական արժեքը կազմում է մոտ 3,417,500 ԱՄՆ դոլար։ 2000 թվականի մարտի 22-ին Ադրբեջանի կառավարությունը շինությունը ձեռք է բերել 1,595,000 ԱՄՆ դոլարով։ Դեսպանությունը գտնվում է Կոլումբիայի շրջանի պետական դպրոցների թաղամասում։ Դեսպաններ Հաֆիզ Փաշաև (1992 թվականի նոյեմբեր - 2006 թվականի նոյեմբեր), Յաշար Ալիև (2006 թվականի նոյեմբեր - 2011 թվականի հոկտեմբերի 26), Էլին Սուլեյմանով (2011 թվականի հոկտեմբերի 26 - 2021 թվականի սեպտեմբերի 15), Խազար Իբրահիմ (2021 թվականի սեպտեմբերի 15-ից մինչ օրս) Տես նաև Ադրբեջանի դիվանագիտական առաքելությունների ցանկ Ադրբեջանա-ամերիկյան հարաբերություններ Ադրբեջանցիներն ԱՄՆ-ում Ադրբեջանի արտաքին քաղաքականություն Ծանոթագրություններ Արտաքին հղումներ Պաշտոնական կայք